Δάφνη Δαφνίου (καλαθοσφαίριση ανδρών)

Ο Γυμναστικός Σύλλογος Δάφνη Δαφνίου είναι ελληνικό αθλητικό σωματείο που δραστηριοποιειται με έδρα την περιοχή του Δαφνίου, κομμάτι του Δήμου Χαΐδαρίου στην Αττική. Επίσημο έτος ίδρυσής του είναι το 1969 και οι αθλητές του αγωνίζονται με χρώματα το πράσινο και το λευκό. Στο έμβλημά του απεικονίζεται μία μπασκέτα περιστοιχισμένη από έναν κότινο. Εμπνευστής του συλλόγου ήταν ο Βασίλειος Παυλάκος.

Το ανδρικό τμήμα καλαθοσφαίρισης του συλλόγου δημιουργήθηκε ταυτόχρονα με την ίδρυση του. Διαθέτει ομάδες ενηλίκων όσο και ακαδημίες νεαρότερων αθλητών. Νομικά αποτελεί τμήμα ερασιτεχνικής άθλησης, αν και αγωνίζεται σε επαγγελματική κατηγορία. Έδρα των τμημάτων καλαθοσφαίρισης αποτελεί το Κλειστό Γυμναστήριο «Ολυμπιονίκης Χρήστος Αγγουράκης», χωρητικότητας 500 καθήμενων θεατών.

 Ιστορική αναδρομή 
 Πρώτα βήματα στις Κατηγορίες της Αττικής (1969 - 1992) 

 Δεκαετία στη Γ' Εθνική (1992 - 2000) 

 Επιστροφή στις Τοπικές Κατηγορίες (2000 - 2015) 

 Ανοδική πορεία (2015 - 2019) 
Την αγωνιστική περίοδο 2014-15, με προπονητή το Μάριο Δεσποτάκη, η Δάφνη αναδείχθηκε Πρωταθλήτρια του 1ου Ομίλου της Β' Κατηγορίας Ανδρών που διοργανώνει η Ε.Σ.Κ. Αττικής. Πριν λήξει η χρονιά αναμετρήθηκε στο Αιγάλεω με τον πρωτοπόρο του έτερου ομιλου, τον Αίολο-Ταύρο 2006, για την ανάδειξη Υπερπρωταθλητή της Κατηγορίας. Η Δάφνη επικράτησε στο παιχνίδι αυτό με την τελική διαφορά να διαμορφώνεται σε 97-57. Η ανοδική πορεία του συλλόγου καθώς και το καλό του αγωνιστικό πρόσωπο συνεχίστηκαν και την περίοδο 2015-16 στα πλαίσια της Α' Κατηγορίας. Απέναντι σε 12 αντιπάλους η Δάφνη πέτυχε 21 νίκες σε 24 αγωνιστικές, ολοκληρώνοντας τις αγωνιστικές της υποχρεώσεις στην κορυφή του τελικού βαθμολογικού πίνακα. Ως αποτέλεσμα επέστρεψε στη Γ' Εθνική Κατηγορία μετά τον τελευταίο υποβιβασμό της το 2000.  

Η αγωνιστική περίοδος 2016-17 επεφύλαξε το τρίτο συνεχόμενο Πρωτάθλημα για τη Δάφνη Δαφνίου, η οποία κατέλαβε την πρώτη θέση στην τελική βαθμολογία του 1ου Ομίλου Νότου της Γ' Εθνικής. Ειδικότερα συγκέντρωσε 22 νίκες και 6 ήττες σε όμιλο 15 ομάδων. Ισοβάθμισε με τον Ίκαρο Νέας Σμύρνης, υπερισχύοντας όμως απέναντί του στα μεταξύ τους αποτελέσματα. Με τον τρόπο αυτό προκρίθηκε στη Β' Εθνική Κατηγορία για πρώτη φορά στην ιστορία της.«Βαθμολογία και Πρόγραμμα Γ' Εθνικής Κατηγορίας Ανδρών 2016-2017 (1ος Όμιλος Νότου)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παραγωγικότερος σκόρερ της Δάφνης αναδείχθηκε ο Βασίλης Μιχόπουλος (352 πόντοι σε 27 αγωνιστικές, 13,03 κατά μ.ό.). Το Μάιο του 2017 ολοκληρώθηκε η επιτυχημένη συνεργασία του συλλόγου με το Μάριο Δεσποτάκη, τον οποίο διαδέχτηκε στο ρόλο του πρώτου προπονητή ο επί σειρά ετών εργαζόμενος στη Δάφνη Νίκος Ρήγγας.

Το επόμενο φθινόπωρο η ομάδα του Χαΐδαρίου πραγματοποίησε την πρώτη της εμφάνιση στο θεσμό του Κυπέλλου Ελλάδος. Γνώρισε τον αποκλεισμό στην πρεμιέρα της Α' Φάσης, αφού ηττήθηκε με σκορ 79-74 εκτός έδρας από τον Τρίτωνα Σεπολίων. Σε ό,τι αφορά το Πρωτάθλημα της Β' Εθνικής για την περίοδο 2017-18, η Δάφνη εντάχθηκε στον Όμιλο Νότου τον οποίο και συγκρότησαν 16 σύλλογοι στο σύνολο. Στον τελικό βαθμολογικό πίνακα τοποθετήθηκε βάσει της επίδοσής της στην 8η θέση, έχοντας συλλέξει 14 νίκες και 16 ήττες.«Βαθμολογία και Πρόγραμμα Β' Εθνικής Κατηγορίας Ανδρών 2017-2018 (Όμιλος Νότου)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της ομάδας αναδείχθηκε ο Γιώργος Τσιάκος (378 πόντοι σε 30 αγωνιστικές, 12,6 κατά μ.ό.). Ο Κώστας Σορώτος αντικατέστησε το Ρήγγα στην τεχνική ηγεσία της ομάδας τον Ιανουάριο, μένοντας μέχρι το τέλος της αγωνιστικής δράσης το Μάιο.  

Το καλοκαίρι του 2018 η διοίκηση της Δάφνης ήρθε σε συμφωνία με τον παλαιό παίκτη του συλλόγου, Μάη Κωνσταντινίδη, ώστε να προαχθεί από βοηθός προπονητή σε πρώτο προπονητή της ανδρικής ομάδας. Το επόμενο φθινόπωρο οι αγωνιστικές υποχρεώσεις του συλλόγου ξεκίνησαν από την Α' Φάση του Κυπέλλου Ελλάδος. Στην 1η Αγωνιστική η Δάφνη πήρε τη νίκη απέναντι στον Πρωτέα Βούλας με εντός έδρας σκορ 71-53. Στη 2η Αγωνιστική, ωστόσο, η ομάδα του Χαϊδαρίου υπέστη εντός έδρας ήττα με σκορ 74-104 από τον Ιωνικό Νικαίας με συνέπεια να αποκλειστεί από τη συνέχεια της διοργάνωσης. Στο ό,τι αφορά το Πρωτάθλημα της Β' Εθνικής 2018-19, η Δάφνη είχε μια πολύ παραγωγική χρονιά, καταλαμβάνοντας τη 2η θέση της τελικής κατάταξης. Συγκέντρωσε 21 νίκες και 9 ήττες. Ισοβάθμισε με τον Τρίτωνα Σεπολίων, ωστόσο υπερείχε στα μεταξύ τους αποτελέσματα. Συνεπώς η Δάφνη κέρδισε απευθείας την άνοδο στην Α2 Εθνική Κατηγορία.«Βαθμολογία και Πρόγραμμα Β' Εθνικής Κατηγορίας Ανδρών 2018-2019 (Όμιλος Νότου)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τους περισσότερους πόντους σημείωσε για λογαριασμό της Δάφνης ο Γιώργος Παπαδιονυσίου (298 πόντοι σε 28 αγωνιστικές, 10,6 κατά μ.ό.).

 Α2 Εθνική εν μέσω Πανδημίας (2019 - 2022) 
Το φθινόπωρο του 2019 η Δάφνη αγωνίστηκε με δυναμισμό στο Κύπελλο Ελλάδος, καταφέρνοντας να συλλέξει τρεις νίκες προτού αποκλειστεί στη 2η Αγωνιστική της Β' Φάσης. Υπερίσχυσε διαδοχικά απέναντι στον Πρωτέα Βούλας (73-79 εκτός έδρας), στην Ε.Κ. Καβάλας (80-87 εκτός έδρας)  και στον Κόροιβο Αμαλιάδας (87-76 εντός έδρας). Τελικά δεν κατάφερε να ξεπεράσει εντός έδρας το εμπόδιο που της έθεσε ο Ερμής Αγιάς με το τελικό σκορ να διαμορφώνεται σε 63-83. Στο Πρωτάθλημα της Α2 Κατηγορίας αγωνίστηκαν την περίοδο 2019-20 16 σύλλογοι από ολόκληρη τη χώρα. Ωστόσο η διοργάνωση δεν ολοκληρώθηκε ποτέ εξαιτίας των μέτρων προστασίας που ελήφθησαν για την καταστολή της Πανδημίας του ιού COVID-19. Στο σημείο διακοπής του Πρωταθλήματος το Μάρτιο η Δάφνη είχε συλλέξει 9 νίκες και 12 ήττες, ενώ βρισκόταν στη 10η θέση της βαθμολογίας (κάτω από το Αγρίνιο και το Κολλέγιο Ανατόλια με τα οποία ισοβαθμούσε).«Βαθμολογία και Πρόγραμμα Α2 Εθνικής Κατηγορίας Ανδρών 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παραγωγικότερος σκόρερ της Δάφνης βρέθηκε να είναι στο σημείο αυτό ο Ανδρέας Κανονίδης (314 πόντοι σε 20 αγωνιστικές, 15,7 κατά μ.ό.). Το Μάιο του 2020 ανακοινώθηκε και η ολοκλήρωση της συνεργασίας της ομάδας με τον Κωνσταντινίδη, ο οποίος αντικαταστάθηκε από τον πρώην διεθνή καλαθοσφαιριστή Γιάννη Καλαμπόκη. Το ίδιο καλοκαίρι πραγματοποιήθηκε και μεγάλη αλλαγή στη διοίκηση, η οποία παρέδωσε τα ηνία σε νέα πρόσωπα μετά από 9 χρόνια.

Ο σύλλογος επέστρεψε στα γήπεδα το Σεπτέμβριο του 2020, κάτω από αυστηρά υγειονομικά πρωτόκολλα, ώστε να διαγωνιστεί στο Κύπελλο Ελλάδος. Ηττήθηκε εντός έδρας στην πρεμιέρα της Α' Φάσης από την Αναπτυξιακή Ομάδα του Ολυμπιακού Πειραιώς με σκορ 72-96. Κατά συνέπεια δεν συνέχισε περαιτέρω. Ούτε το Πρώταθλημα της Α2 Εθνικής της περιόδου 2020-21 διεξήχθη ομαλά, αφού υπήρξε μεγάλη διακοπή μεταξύ Οκτωβρίου και Απριλίου. Ο πρώτος γύρος ολοκληρώθηκε το Μάιο και ο δεύτερος διεξήχθη μόνο μεταξύ των πρώτων 8 ομάδων. Σε αυτές δεν συγκαταλεγόταν η Δάφνη, η οποία συμμετείχε σε μόλις 13 αγώνες. Με 2 νίκες και 11 ήττες, βρέθηκε στη 12η θέση ενός ιδιόμορφου τελικού βαθμολογικού πίνακα.«Βαθμολογία και Πρόγραμμα Α2 Εθνικής Κατηγορίας Ανδρών 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της ομάδας αναδείχθηκε ο Φώτης Μαλέλης (150 πόντοι σε 14 αγωνιστικές, 10,7 κατά μ.ό.). Μετά τη λήξη της αγωνιστικής δράσης ο Καλαμπόκης παρέδωσε τη σκυτάλη του πρώτου προπονητή στο Βασίλη Μαρίνο.    

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις1972-73 4Γ' Εθνική ? - ?-? - - Π Μάνδρος - --  -  -1992-93 4Γ' Εθνική ? - ?-? - - Ανάργυρος Παλαιολόγος - --  -  -1993-94 4Γ' Εθνική ? - ?-? - - Ανάργυρος Παλαιολόγος & Αλέξανδρος Σκουρτόπουλος - --  -  -1994-95 4Γ' Εθνική ? - ?-? - - Μάης Κωνσταντινίδης - --  -  -1995-96 4Γ' Εθνική ? - ?-? - - Μάης Κωνσταντινίδης - --  -  -1996-97 4Γ' Εθνική 9 - ?-? - - Θεόφιλος Εγγλεζόπουλος - --  -  -1997-98 4Γ' Εθνική 5 - 14-12 - - Μάης Κωνσταντινίδης - --  -  -1998-99 4Γ' Εθνική 7 - 14-11 - - Μάης Κωνσταντινίδης - --  -  -1999-00 4Γ' Εθνική 9 - 12-14 - - Χρήστος Τσιρογιάννης - --  -  -2016-17 4Γ' Εθνική 1 - 22-6 - - Βασίλης Μιχόπουλος - --  -  -2017-18 3Β' Εθνική 8 - 14-16 - - Γιώργος Τσιάκος 1η - Α' Φάσης 1-  -  -2018-19 3Β' Εθνική 2 - 21-9 - - Γιώργος Παπαδιονυσίου 2η - Α' Φάσης 2-  -  -2019-20 2Α2 Εθνική 10 - 9-12 - - Ανδρέας Κανονίδης 2η - Β' Φάσης 4-  -  -2020-21 2Α2 Εθνική 12 - 2-11 - - Φώτης Μαλέλης 1η - Α' Φάσης 1-  -  -2021-22 2Α2 Εθνική 15 - 1-26 - - Γιάννης Τσορμπατζόγλου 2η - Α' Φάσης 1-  -  -2022-23 3Β' Εθνική 11 - 7-15 - - ? 1η - Α' Φάσης 1-  -  -2023-24 3Γ' Εθνική 2 Play-Off 16-6 2-3 - ? 2η - Α' Φάσης 1-  -  -2024-25 3Γ' Εθνική 2 Play-Off 18-5 4-1 - ? 1η - B' Φάσης 3-  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Γιώργος Αγγέλου  Χαράλαμπος Αθανασάκης  Σπύρος Βουρλιάς  Γιώργος Βούρδουλας  Γιώργος Γεροδήμος  Σπύρος Γεωργούτσος  Γιώργος Γκιουζέλης  Διογένης Γοργόνης  Σ Δρογκάρης  Θεόφιλος Εγγλεζόπουλος  Κώστας Καλαντωνέας  Ανδρέας Κανονίδης  Γιάνης Καπώνης  Μανώλης Καραγιάννης  Γιάννης Κάραλης  Αντώνης Καρυπίδης  Γιώργος Κορρές  Χρήστος Κοσσιώρης  Κώστας Κουφόπουλος  Μάης Κωνσταντινίδης  Αναστάσης Κωνσταντώνης  Γιώργος Λαμπρόπουλος  Φώτης Μαλέλης  Π Μάνδρος  Βασίλης Μιχόπουλος  Διονύσης Μουστόπουλος  Βαγγέλης Μπέμπης  Γιώργος Μπενίσης  Νίκος Μπούκας  Γιάννης ΟικονόμουΕθνΟνοματεπώνυμο  Ανάργυρος Παλαιολόγος  Κώστας Παναγιωτόπουλος  Γιάννης Πανταζής  Κανέλλος Παπαγιάννης  Θοδωρής Παπαδάκης  Χρήστος Παπαδάκης  Γιώργος Παπαδιονυσίου  Στράτος Περγάντης  Σωτήρης Πιπίνης  Αλέξανδρος Πολυχρονάκης  Κώστας Πούτος  Πέτρος Πρέκας  Αλέξανδρος Σκουρτόπουλος  Θανάσης Σκουρτόπουλος  Νίκος Στεργιανός  Ηλίας Σώφρωνας  Διονύσης Τάταρης  Χρήστος Τσελεμπής  Γιώργος Τσιάκος  Χρήστος Τσιρογιάννης  Παναγιώτης Φιλιππάκος  Σταύρος Φιλιππόπουλος  Ηλίας Χρυσάνθης  Λευτέρης Χρυσός  Γιώργος Ψαρρός  Μάρκος Ψημίτης   Γιασέρ Σαλέχ  Αντριάνο Τοπάλι ???  Έραλντ Γκίνη ???  Γιόβαν Θεοδοσίου

<div style="clear: both">

+ΠροπονητέςΕθνΟνοματεπώνυμοΘητεία  Θανάσης Παπαχατζής  1994  Θανάσης Σκουρτόπουλος  1998 - 1999  Θεόφιλος Μπεκές  2009 - 2010  Μάριος Δεσποτάκης              Ιουν 2014 - Μάιος 2017  Νίκος Ρήγγας  Σεπ 2017 - Ιαν 2018  Κώστας Σορώτος  Ιαν 2018 - Μάιος 2018  Μάης Κωνσταντινίδης  Ιουν 2018 - Μάιος 2020  Γιάννης Καλαμπόκης  Ιουλ 2020 - Μάιος 2021  Βασίλης Μαρίνος  Ιουν 2021 - 2022
<div style="clear: both">

 Τμήματα υποδομής 
Η Δάφνη Δαφνίου διατηρεί τμήματα εκμάθησης καλαθοσφαίρισης για νεαρούς άρρενες αθλητές όλων των ηλικιακών ομάδων. Καθένα από αυτά λαμβάνει μέρος στα αντίστοιχα Πρωταθλήματα που διοργανώνει η Ένωση Σωματείων Καλαθοσφαίρισης Αττικής.

 Παραπομπές 

 Εξωτερικοί σύνδεσμοι 

 Γ.Σ. Δάφνη Δαφνίου, επίσημος ιστότοπος του συλλόγου.
 Γ.Σ. Δάφνη Δαφνίου, επίσημο παλαιότερο ιστολόγιο του συλλόγου.


Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1969
Κατηγορία:Σωματεία Ε.Σ.Κ.Α.